 క్రమంగా ఎక్కడికో ఎగిరిపోతున్న ఫీలింగ్ మొదలయ్యింది.

 తూలుకుంటూ నడుస్తూ బెడ్ రూంలోకి వెళ్ళాడు. మంచంమీద శ్రావణి పడుకుని ఆదమరచి నిద్రపోతోంది. ముఖాన వున్న పెద్ద బొట్టు కాస్త చెరిగి అటూ ఇటూ జరిగింది. పమిట పూర్తిగా ప్రక్కకి తొలగి వుంది.

 "ఏదో కాస్త అందమైతే ఏడిసింది గాని అవయవాల్లో ఒంపుసొంపుల్లేవు. ఏదో ఈ పూటకి కాంప్రమైజ్ అవుదాం" అంటూ ప్రక్కన చేరి గుండెలమీద చెయ్యి వేశాడు.

 శ్రావణి ఉలికిపడి కళ్ళు తెరిచింది.

 "కొంచెం జరుగు" అంటూ మీదకు వ్రాలబోతున్నాడు.

 "అయ్యో! ఈవేళ శనివారమండీ. ఆంజనేయస్వామికి కోపం వస్తుంది" అంటూ అతన్ని విసురుగా త్రోసేసింది.

 "నీ బొంద" అని కోపంతో లాగి ఒక్క తన్ను తన్ని, అంతకన్నా ఏం చేసినా ప్రయోజనం వుండదని తెలుసుకాబట్టి తిట్టుకుంటూ ప్రక్కకి తిరిగి పడుకున్నాడు.



           * * *


 గంగాధర్ డ్రైవ్ చేస్తున్న కారు ఇంచుమించు మైలు దూరం ప్రయాణం చేసి మొగల్రాజపురం కొండల దగ్గర వున్న గుడిసెల ప్రాంతంలో ఆగింది.

 కారు దిగి చీకట్లో కొంత దూరం నడిచి ఓ పాక దగ్గర ఆగాడు. అంతా నిద్రలో మునిగివున్నట్లు ఎక్కడా మనుషుల సందడి లేదు.

 "రెడ్డీ!" అని పిలిచాడు మెల్లిగా.

 జవాబు లేదు.

 మళ్ళీ పిలిచాడు గొంతు కొంచెం పెద్దది చేసి.

 "ఎవరూ?" అంది లోపల్నుంచి ఓ స్త్రీ గొంతు. 

 "నేను గంగాధరాన్ని"

 ఒక్క క్షణం నిశ్శబ్దం. చెక్క తలుపు తీసుకుని ఆ స్త్రీ బయటకు వచ్చింది.

 "ఏంది బాబుగారూ ఈ రాత్తిరివేళ్ళొచ్చారు" అంది బద్దకంగా వొళ్ళు విరుచుకుంటూ.

 "మునిరెడ్డి కోసం"

 "ఆడు బాగా మందు కొట్టి, గుర్రు పెట్టి నిద్రపోతున్నాడు. ఏం సంగతి ?"

 గంగాధర్ అటూ ఇటూ చూశాడు. ఎవరూ కనబడలేదు. రెండడుగులు ముందుకు వేసి ఆమె భుజాలమీద చెయ్యివేసి దగ్గరకు లాక్కుంటూ "పని వుందిలే" అన్నాడు చెవిలో మెల్లిగా.

 "అబ్బ! చచ్చినోడు చూస్తే కొంపమునుగుతుంది" అన్నది విడిపించుకుంటూ.

 "ఎన్నాళ్ళయింది"

 "ఒస్తాలెండి వీలు చూసుకుని. చెప్పండి ఏంది సంగతి ?"

 "రెడ్డితో మాట్లాడాలి"

 "చచ్చినోడు లేస్తాడంటారా ?"

 "తప్పదు"

 "ఉండండయితే" అని ఆమె లోపలకెళ్ళింది. లోపల మనిషిని తట్టి లేపుతున్న సవ్వడి. "అబ్బా... ఏమిటే లం..."బూతులు.

 "అయ్యగారొచ్చారు"

 అయిదు నిమిషాలు గడిచాక మునిరెడ్డి తూలుకుంటూ బయటకు కొచ్చాడు. లుంగీ, బనీను వేసుకుని ఆరడుగులపైన ఎత్తుగా చాలా బలంగా వున్నాడు.

 "ఏంటయ్యగారూ ?" అన్నాడు వినయంగానే. 

 "రెడ్డీ, నీతో కొంచెం మాట్లాడాలి"

 "చెప్పండి"

 "అలా కారు దగ్గరకు పోదాం రా"

 ఇద్దరూ కారు దగ్గరకు నడిచి వెళ్ళారు. గంగాధర్ డోర్ తీశాడు. లోపల కూచున్నాడు.

 అతను జరిగిందంతా చెప్పాడు. తాను కోరుతున్న సహాయాన్ని వివరించాడు.

 "ఈ రెడ్డి వుండగా మీ వంటి మీద ఈగ కూడా వాలదయ్యగారూ! ఈ క్షణం నుంచీ మిమ్మల్ని కంటికి రెప్పలా కాపాడుకుంటాను. మీ యింటి చుట్టూ మనుషుల్ని కాపలా పెడతాను. మిమ్మల్ని ఛాలెంజి చేసిందెవరయినా సరే _ వాడి అంతం చూస్తాను"

 మునిరెడ్డి మాటలతో గంగాధర్ కి కొండంత ధైర్య మొచ్చింది. జేబులోంచి ఓ నోట్ల కట్ట తీసి అతనికందిస్తూ "ఇవి వుంచు" అన్నాడు.



  * * *


 "ఈ అవంతి ఎవరు" అన్నాడు యోగి చేతిలో వున్న పేపర్ ను ప్రక్కకి వుంచుతూ.

 "తెలీదు, ఈ ఊరు కొత్తగా వచ్చింది. వచ్చిన కొద్ది రోజుల్లోనే అన్ని వర్గాల్లోనూ విపరీతమైన పలుకుబడి సంపాదించింది" అన్నాడు ప్రతాప్.

 "ప్రస్తుతం మన కోపరేటివ్ బ్యాంక్ చైర్మన్ కూడా ఆమే"

 "ఆమెతో ఒకసారి మాట్లాడాలి ?"

 "డబ్బు కోసమా ?"

 యోగి నవ్వాడు. "మన పరిశ్రమకు ఎన్ని లక్షలైనా సరిపోదు. అప్పు తీసుకుంటే తప్పేముంది?"

 "సరే పోదాం"

 "ఎప్పుడు. ఎపాయింట్ మెంట్ తీసుకోనక్కర్లేదా ?" 

 "అవసరం లేదని విన్నాను. ఆమె కోసం ఎంతమంది వచ్చినా వరుసక్రమంలో చూసేసి సమస్యలు పరిష్కరించి పంపించేస్తూ వుంటారు" 

 "సరే, ఇవ్వాళే పోదాం పద"

 పది నిమిషాల్లో యిద్దరూ కారులో కూర్చున్నారు, యోగి డ్రైవ్ చేస్తున్నాడు.

 "ప్రతాప్!" అన్నాడు యోగి దారిలో "గంగాధర్ నిన్ను కలిశాడా ?"

 "కలిశాడు, అతనికొచ్చిన వార్నింగ్ గురించి కూడా చెప్పాడు"

 "ఏమయి వుంటుందంటావు ?"

 "దట్సాల్ నాన్సెన్స్. ఈ సొసైటీలో బ్లాక్ మెయిలింగ్ ఓ భాగమై పోయింది"

 "తేలిగ్గా తీసుకోవచ్చునంటావా ?"
 
 "అంతకన్నా విలువ యివ్వడం అనవసరం"

 మరో పావుగంటలో కారు అవంతి వుంటున్న భవనం ముందు ఆగింది.



            * * *


 భవనానికి ముందున్న ప్రాంగణంలో వారికి యిరువైపులా రకరకాల మొక్కలున్నాయి. ఓ యిరవై ఏళ్ళ యువకుడు చేతిలో రబ్బర్ ట్యూబ్ పట్టుకుని మొక్కలకు నీళ్ళు పోస్తున్నాడు టైట్ ప్యాంట్, ఒంటికి చొక్కా లేదు. కారుదిగి లోపలికి వెళ్ళబోతూ యోగి ఆ యువకుడి వంక విస్మయంగా చూశాడు. నిగా నిగలాడే తెల్లనిశరీరం. మాంచిపొడవు, ఛాతీ ఉక్కుకవచంతో, చేతులు యినప కడ్డీలతో తయారు చెయ్యబడినట్టు...అంత అందంతోనూ ఒళ్ళు గగుర్పొడిచే మహాశక్తి కలిగివున్నట్లు కనిపించాడు.

 "ఏమిటతని వంక అలా చూస్తున్నావు?" అన్నాడు ప్రతాప్.

 "ఏమీ లేదు" అన్నాడు యోగి తల త్రిప్పుకుంటూ. ఆ యిద్దరూ తనని దాటి వెళ్ళిపోయాక అతను చేస్తున్న పనిని ఆపి వారివంక చూస్తూ నిలబడ్డాడు. 
 kramangaa ekkadiko egiripotunna feeling modalayyindi.

 thoolukuntu nadustuu bed roomloki vellaadu. manchammeeda shraavani padukuni aadamarachi nidrapotondi. mukhana vunna pedda bottu kaasta cherigi atuu itoo jarigindi. pamita puurtigaa prakkaki tolagi vundi.

 "edho kaasta andamaite edisindi gaani avayavaallo ompusompullevu. edho ee pootaki compramise avudam" antuu prakkana cheri gundelameeda cheyyi vaesaadu.

 shraavani ulikipadi kallu terichindi.

 "konchem jarugu" antuu meedaku vraalabotunnaadu.

 "ayyo! eevelha sanivaaramandii. aanjaneyaswaamiki kopam vastundi" antuu atanni visurugaa trosesindi.

 "nee bonda" ani kopamtho laagi okka tannu tanni, antakanna yem chesina prayojanam vundadani telusukaabatti tittukuntuu prakkaki tirigi padukunnadu.



           * * *


 gangadhar drive chestunna kaaru inchuminchu mailu dooram prayaanam chesi mogalrajapuram kondala daggara vunna gudisela praantamlo aagindi.

 kaaru digi cheekatlo kontha dooram nadichi oo paaka daggara aagaadu. antaa nidralo munigivunnatlu ekkada manushula sandadi ledu.

 "reddy!" ani pilichaadu melliga.

 jawabu ledu.

 mallee pilichaadu gontu konchem peddadi chesi.

 "evaruu?" andi lopalnunchi oo stree gontu. 

 "nenu gangaadharaanni"

 okka kshanam nissabdam. chekka talupu teesukuni aa stree bayataku vachindi.

 "endi baabugaaruu ee raattirivellochaar" andi baddakamgaa vollu viruchukuntuu.

 "munireddy kosam"

 "aadu baga mandu kotti, gurru petti nidrapotunnadu. yem sangati ?"

 gangadhar atuu itoo chushadu. evaruu kanabadaledu. rendadugulu munduku vesi aame bhujaalameeda cheyyivesi daggaraku laakkuntuu "pani vundile" annadu chevilo melliga.

 "abba! chachinodu chuste kompamunugutundi" annadi vidipinchukuntuu.

 "ennaallayindi"

 "ostalendi veelu chusukuni. cheppandi endi sangati ?"

 "redditho matladali"

 "chachinodu lestadantara ?"

 "tappadu"

 "undandayithe" ani aame lopalakellindi. lopala manishini tatti leputunna savvadi. "abba... emite lam..."boothulu.

 "ayyagaarochaaru"

 ayidu nimishaalu gadichaaka munireddy thoolukuntu bayataku kochadu. lungee, baneenu vesukuni aaradugulapaina ettugaa chala balangaa vunnadu.

 "entayyagaaruu ?" annadu vinayamgaane. 

 "reddy, neetho konchem matladali"

 "cheppandi"

 "alaa kaaru daggaraku podam raa"

 iddaruu kaaru daggaraku nadichi vellaaru. gangadhar dor teesaadu. lopala kuuchunnaadu.

 atanu jarigindantaa cheppaadu. taanu korutunna sahaayaanni vivarinchaadu.

 "ee reddi vundagaa mee vanti meeda eega kuudaa vaaladayyagaaruu! ee kshanam nunchi mimmalni kantiki reppala kaapaadukuntaanu. mee yinti chuttu manushulni kapala pedataanu. mimmalni chalenji chesindevarayina sare _ vaadi antam chustaanu"

 munireddy maatalatho gangadhar ki kondanta dhairya mochindi. jebulonchi oo notla katta teesi atanikandistuu "ivi vunchu" annadu.



  * * *


 "ee avanti evaru" annadu yogi chetilo vunna paper nu prakkaki vunchutuu.

 "teleedu, ee ooru kottagaa vachindi. vachina koddi rojullone anni vargaalloonuu vipareetamaina palukubadi sampaadinchindi" annadu pratap.

 "prastutam mana coperative bank chairman kuudaa aame"

 "aametho okasari matladali ?"

 "dabbu kosama ?"

 yogi navvaadu. "mana parisramaku enni lakshalaina saripodu. appu teesukunte tappemundi?"

 "sare podam"

 "eppudu. epoint ment teesukonakkarleda ?" 

 "avasaram ledani vinnaanu. aame kosam entamandi vachina varusakramamlo chusesi samasyalu parishkarinchi pampinchestuu vuntaaru" 

 "sare, ivvale podam pada"

 padi nimishaallo yiddaruu kaarulo kuurchunnaaru, yogi drive chestunnadu.

 "pratap!" annadu yogi daarilo "gangadhar ninnu kalisada ?"

 "kalisaadu, atanikochina warning gurinchi kuudaa cheppaadu"

 "emayi vuntundantavu ?"

 "datsal nansens. ee societylo black mailing oo bhagamai poyindi"

 "teliggaa teesukovachunantava ?"
 
 "antakanna viluva yivvadam anavasaram"

 maro paavugantalo kaaru avanti vuntunna bhavanam mundu aagindi.



            * * *


 bhavananiki mundunna praamganamlo vaariki yiruvaipula rakarakaala mokkalunnayi. oo yiravai ella yuvakudu chetilo rabbar tube pattukuni mokkalaku neellu postunnadu tiet pant, ontiki chokka ledu. kaarudigi lopaliki vellabotuu yogi aa yuvakudi vanka vismayamgaa chushadu. niga nigalade tellanisareeram. manchipodavu, chaatii ukkukavachamto, chetulu yinapa kaddiilatoe tayaaru cheyyabadinattu...anta andamtoonuu ollu gagurpodiche mahasakti kaligivunnatlu kanipinchaadu.

 "emitatani vanka alaa chustunnavu?" annadu pratap.

 "emi ledu" annadu yogi tala trippukuntu. aa yiddaruu tanani daati vellipoyaaka atanu chestunna panini aapi vaarivanka chustuu nilabaddadu. 